ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 28. septembra 2005
									K materiálu 16757/2005 
									K bodu č. 16 

S T A N O V I S K O

k návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov

I

Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších  predpisov predkladá na rokovanie vlády Slovenskej republiky minister zdravotníctva SR Rudolf Zajac. 

II

Cieľom navrhovaného zákona je odstrániť legislatívno-technické nedostatky zákona a predovšetkým upresniť ustanovenia týkajúce sa platiteľov poistného. Návrh zákona presnejšie upravuje otázku  platenia preddavkov poistného na verejné zdravotné poistenie a  ročného zúčtovania poistného na verejné zdravotné poistenie. Navrhovanou novelou zákona sa reaguje aj na novelizáciu zákona o dani z príjmov a zákona o sociálnom poistení.

Legislatívna rada vlády SR prerokovala návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších  predpisov na svojom zasadnutí dňa 27. septembra 2005 a  odporučila   ho   vláde  s pripomienkami s c h v á l i ť  .

III

	Sekcia vládnej legislatívy Úradu vlády SR odporúča vláde návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších  predpisov s c h v á l i ť  avšak ešte s týmito pripomienkami Legislatívnej rady vlády SR:

K bodu 10 

V poznámke pod čiarou 39na) je potrebné uviesť konkrétne ustanovenie citovaného zákona.

K bodu 12

Z hľadiska dodržania systematiky návrhu zákona je potrebné ustanovenie bodu 12 umiestniť pred bod 11 predkladaného návrhu.

K bodu 14

Pred slovo „členom“ je potrebné vložiť slová „ štatutárnym orgánom a nie je“.

K bodu 18

V úvodnej vete je potrebné slovo „dopĺňa“ nahradiť slovom „pripája“ a slovo „stanovený“ je potrebné nahradiť slovom „určený“.

K bodu 31

Text tohto bodu je potrebné riešiť novým samostatným paragrafom 31a.

Bratislava 27. septembra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy